Saudiya Arabistonidagi ikki shahar – Makka va Madinani tutashtiruvchi yuqori tezlikda harakatlanishga mo‘ljallangan temir yo‘l poyezdining Haramain Express yo‘nalishi qurilishi tugallanishiga oz qoldi. 450 km. dan iborat bo‘lgan yo‘lning 430 kilometri tayyor. Birinchi tajriba poyezdi yilning oxirida yo‘lga tushadi. Bu haqda muxlis.uz xabar bermoqda. “Makka va Madina o‘rtasidagi temir yo‘l loyihasi Saudiya hukumati uchun foydalidir. Grafik hech qanday kechikishsiz va o‘zgarishlarsiz vaqtida amalga oshiriladi. Ushbu temir yo‘l muqaddas shaharlar o‘rtasidagi qatnovni sezilarli darajada yengillashtiradi”, dedi mamlakat transport vaziri Sulaymon al-Xamdan.